# La Reunion

La Reunion [larrey'ɲuŋ] (La Réunion en francés) es ua comuna gascona d'Agenés situada dens lo departament d'Òut e Garona e la region de Navèra Aquitània, ancianament d'Aquitània.

## Geografia
### Perimètre deu territòri

Comunas confrontantas de La Reunion :
| | Lairitz e Montcassin |
| Castèlgelós | Anzèth |
| Pompunha | Hargas d'Orbisa |

## Toponimia

* La Reunion es lo sol nom de comuna en Òut e Garona que sia en francés. Lo causiguèn benlèu quan la comuna se creè per evitar d'impausar lo nom d'ua de las parròpias (Lo Sendat, Coturas, son annèxa, Beyrac, annèxa d'Anzèth, de tot o partida de Lupiac, annèxa de Veyries, borg actuau de La Bastida de Castèthamorós) a las autas.
* Lo Sendat (près deu castèth deu medish nom) es qualificat de parròpia per Bénédicte Boyrie-Fénié, mès pareish com un simple lòc sus la mapa de Cassini. En mèi d'aquò, la glèisa deu borg, « Mirande » es qualificada de « glèisa deu Sendat ». La solucion sembla que Lo Sendat, nom de castèth, èra utilizat parallèlament a Mirande/Saint Martin de Mirannes, pendent l' Ancian Regime per designar la medisha parròpia. Lo canonge Durengues supausa que la glèisa de Saint-Martin de Myrannes èra la glèisa primitiva de la parròpia, remplaçada dens la seguida deus temps per la capèra deu castèth; mès aquera condicion es pas necessària : designar una parròpia o una quita comuna per lo nom deu castèth deus senhors es quauquarren de banal. Lo nom es atestat en 1383, 1407, Lo Sendat. De la medisha familha que Sendèts ?
* Mirande (nom actuau) o Saint Martin de Mirannes (mapa de Cassini). Lo nom es atestat en 1326 Miranis (capella de ~). Adara, Mirande es remplaçat dens l'usatge per La Reunion. L'evolucion normala de miranda, mot que se tròba en latin dab lo sens de « estonant, espectaclós », pui que prengó en occitan lo sens de « tor de gaita » es mirana, que deu estar la fòrma primitiva, au plurau. Sent Martin, avesque de Tors, es un evangelizator de las Gàllias au sègle IV e las parròpias que pòrtan son nom datan sovent de la Nauta Edat Mejana.
* Coturas (au sud de la comuna) es atestat en 1197, Culturis (Ecclesia Sancte Marie de ~). Lo nom ven deu latin cultura e designa tèrras cultivadas, bonas culturas$^,$.
* Beyrac es atestat au sègle XIII, Bayrac (Parrochia de ~). Com lo gascon es betacista a data anciana, es probablament un Vairac, com Vairac (Carcin), deu nom latin d'òme Varius dab lo sufixe -acum, latinizacion deu sufixe gallés -āco(n). Vairac èra donc probablament una anciana grana propietat antica qu'avè per mèste Varius.
* Lupiac (nom francés), lòc situat a 2 km a l'èst de Castèlgelós, en direccion de Vilafranca deu Cairan, pui sus un camin a esquèrra. Sembla qu'aqueth nom sia citat tanben devath la fòrma Lopiac, s'es pas un aute lòc. Per Lopiac, lo nom ven de Lŭppius (o eventualament Loppius), nom latin d'òme, dab lo sufixe acum; per Lupiac, lo nom ven de Luppius [damb ua longa ?), latinizacion deu sufixe gallés -āco(n). Lupiac èra donc probablament ua anciana grana propietat antica qu'avèva per mèste Luppius. Lo -p- intervocalic se consèrva com -p- sonque quan es geminat (doble).

## Administracion

Lista deus cònsols successius :
| Periòde | Periòde | Identitat |
| 1989 | 2026 | Bruno Galichon |
| | 1989 | |
| 1900 | 1902 | Edouard André Vatin-Pérignon |
| 1891 | 1900 | Vital Besse |
| 1888 | 1891 | Joseph d'Albis (d') |
| 1878 | 1888 | Barthélémy Lagardère |
| 1876 | 1878 | Jean Corbefin |
| 1871 | 1876 | Pierre Lebrère |
| 1861 | 1871 | de Morin |
| 1851 | 1861 | Pierre Lebrère |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra deu canton de Castèlgelós; es adara deu canton de Les Forêts de Gascogne (en francés), donc Los Bòscs (las Ahorèsts ? las Seuvas ?) de Gasconha.

## Demografia

modificar « persona »  v · d · m 
Evolucion demografica Populacion comunala actuala (2013): 475, totala: 478 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | 585 | 586 | 540 | 593 | 617 | 589 | 564 | 587 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 565 | 571 | 566 | 511 | 489 | 524 | 464 | 456 | 444 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 443 | 420 | 386 | 372 | 330 | 306 | 327 | 324 | 329 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 310 | 279 | 258 | 274 | 403 | 443 | 433 | 432 | 434 445 |
| 2009 | 2010 |
| 451 462 | 457 462 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 1793, la municipalitat èra Casteljaloux, Saint Martin de Mirannes et Lupiac, Castèlgelós, Sent Martin de Miranas ? (anèit Mirande en francés) e Lupiac

## Véser tanben

* Comunas d'Òut e Garona

## Nòtas

* 1 2 3 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 215-216
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 458
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 614
* ↑ Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 100-101
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 223, a Couthures
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 693, a Vairé
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 407, a Llupia e p. 416, a Luchapt, per d'autes Lopiac e Lupiac
* ↑ https://www.sudouest.fr/2020/05/29/lot-et-garonne-decouvrez-les-nouveaux-maires-elus-7522112-3688.php
* ↑ http://www.annuaire-mairie.fr/ancien-maire-la-reunion.html
* Portau de Gasconha